ArabovMK/tajik-wikipedia-corpus huggingface dataset:
Агрегати мошину трактор

Агрегати мошину трактор — маҷмӯи техникие, ки аз трактор, овеза; аз рӯи миқдори мошинҳои агрегат — якмошина ва бисёрмошина; аз рӯи кор — сода, мураккаб, комплексӣ; аз рӯи ҷойгирии мошин нисбат ба трактор ва меҳвари он — аз пеш, мобайн, қафо, паҳлӯ ва муштарак. Агрегати мошину тракторҳое, ки барои парвариши рустаниҳои каландӣ истифода мешаванд, агрегати мошину трактори нармкунанда ном доранд. Қисмҳои ҳаракат ва кори онҳо ба васеии байни ҷӯякҳо ва баландии зироат мувофиқ аст. Барои шудгор, молакунӣ, кишти зироати ғалладона, нурипошӣ ва ғайра агрегати мошину тракторҳои таъйиноташон умумӣ истифода мешаванд. Муқовимати кашиши мошинҳо (олат, қисмҳои корӣ) дар агрегати мошину трактор бояд ба қувваи кашиши трактор созгор бошад. Агрегати мошину тракторро дар саҳро месанҷанд. Таркиби агрегатҳои трактории нақлиётӣ (адади ядакҳо, вазн ва иқтидори борбардорӣ) вобаста ба самти ҳаракат, дарозӣ, хел ва ҳолати роҳ муайян карда мешавад. Пешрафти истеҳсолоти кишоварзӣҷорӣ намудани технологияи сермаҳсули парвариши зироатро тақозо менамояд. Агрегати мошину трактор дар соҳаи боғу токдорӣ низ васеъ истифода мешавад. Барои нуриандозӣ, нарм кардани бехи ниҳолҳо, пошидани дору, кашондани меваҷот, токбурӣ, ғундоштани токпилла ва дигар корҳо агрегати мошину тракторҳои махсус вуҷуд доранд.
Кишоварзӣ

Кишоварзӣ, аграрӣ — соҳаи иқтисодиёт мебошад, ки барои таъмини аҳолӣ бо маводи озуқа (хӯрокворӣ, ғизо) ва барои таъмин намудани соҳаи саноат бо ашёи хом хидмат мерасонад. Соҳаи кишаварзӣ (аграрӣ) дар ҳамаи кишварҳо мавҷуд аст. Ба соҳаи хоҷагии аграрии ҷаҳон зиёда аз 1 млрд аҳолии қобиляти корӣ дошта ҷалб карда шудааст. Бо проблемаҳои соҳаи аграрӣ илмҳои гуногун ба монанди агрономия, бойторӣ, мелиоратсия, рустанипарварӣ, боғдорӣ ва диг. сару кор доранд. Соҳаи кишоварзӣ тахминан 12 ҳазор сол муқаддам як тарзи меҳнату шуғли инсоният гардида ба пайдоиши хоҷагии истеҳсолӣ ва рушди тамаддуни башар такон додааст.
Аграрник (ноҳияи Кинешем, Иванов)

Аграрник - деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Кинешем, ки дар вилояти Иванов қарор дорад, дохил мешавад.
Агрегат

Агрегат аз Агрегатҳои якхелаи ҳамдигарро ивазкунанда ҳангоми сохтани мошинҳои таъйиноташон гуногун васеъ истифода бурда мешавад, чунки барои оқилона ташкил намудани истеҳсол ва истифодаи онҳо имкон медиҳад. Масалан, ҳангоми сохтани як намуди мошинҳои таъйиноташон гуногун як қатор бандҳоро ҷудо кардан мумкин аст, ки барои ҳамаи мошинҳо якхела ва ё хеле монанд мебошанд) дар иқтисодиёт– нишондиҳандаи макроиқтисодии ҷамъбасткунанда, таснифоти ҷамъбастии оморӣ ва асос барои тарҳрезии системаҳои иқтисодӣ.
Аграфенка (ноҳияи Грязоветс, Вологда)

Аграфенка — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Грязоветс, ки дар вилояти Вологда қарор дорад, дохил мешавад.
Агриз

Агриз — шаҳрест дар Татарстан дар Русия аст. ҳолиаш 18620 нафар аст.
Агро-

Агро.. — қисми таркибии калимаҳои мураккаб, ки ба кишоварзӣ мансуб будани онҳоро ифода мекунад, масалан, агроклиматология, агрохимия, агрофизика, агробиосеноз.
Ағрӣ

Ағрӣ — маркази маъмурии вилояти Ағрӣ дар сарҳади Эрону Арманистон воқеъ аст. Аз асри дар ҳайати Туркия. Аҳолӣ Аҳолӣ — асосан, курдҳо; то соли инҷо арманиҳо мезистанд, сипас онҳо куштаву гуреза шуданд. Пайвандҳо Нигаред.
Агреман

Агреман (аз — тасдиқ, қабул) - санадест, ки розигии пешакии давлат ба таъйин намудани шахси аз ҷумла ба ҳайси роҳбари намояндагии дипломатии давлати дигар дода мешавад.Агреман ҷавоб ба дархости давлати хориҷист. Дархост вобаста ба дараҷа, рутба, мартабаи зинаи агенти дипломатӣ (сафир, фиристода) ба мансабдори дараҷаи баланди давлати қабулкунанда (сарвари давлат, раиси ҳукумат) ва ё дар ҳолати таъйини намояндаи дипломатӣ ба сарвари муассисаи байналмилалӣ муроҷиа мешавад. Давлат салоҳият дорад агреманро рад кунад ва ин тасмимашро тафсир накунад. Одатан раддия дар шакли ҳатаърихи машваратона – пешниҳод кардани каси дигар сурат мегирад.
Ҷамъоварандаи тақризҳо

Ҷамъоварандаи тақризҳо (ё ҷамъкунандаи баррасиҳо, агрегатори баррасиҳо) — системае, ки тақризҳо ва баррасиҳои молу хидматҳоро (филмҳо, китобҳо, бозиҳои компютерӣ, нармафзор, ҷузъҳои компютер, мошинҳо ва ғ.) ҷамъ меорад. Чун қоида, инҳо вебсайтҳо ё барномаҳое мебошанд, ки маводҳоро аз ВАО (тақриз, баррасиҳо) дар мавзӯи интихобшуда ҷамъоварӣ ва коркард мекунанд 1. Баррасиҳои дар система нигоҳ дошташуда барои мақсадҳои зерин истифода мешаванд: таҳияи вебсайтҳое, ки меҳмонон метавонанд баррасиҳо ва навиштанҳоро бубинанд; фурӯши маълумот дар бораи афзалиятҳои истеъмолкунандагон ба шахсони сеюм; таҳияи пойгоҳи додаҳо барои ширкатҳо барои омӯзиши муштариёни мавҷуда ва эҳтимолӣ. Ин система ба корбар имкон медиҳад, ки баррасиҳои як маҳсулотро ба осонӣ муқоиса кунад. Бисёре аз ин системаҳо қодиранд ҷамъи миёнаи баррасиҳоро ҳисоб кунанд, одатан бо истифода аз алгоритм барои таъини арзишҳои ададӣ ба сатҳи манфӣ ё мусбат дар матн. Усулҳои ҳисоб кардани хол гуногунанд; Чун қоида, ҷамъкунандаҳо баҳои ҳар як танқидро ба системаи 10-баллӣ ё 100-холӣ табдил медиҳанд. Агар мунаққид баҳои рақамӣ надиҳад, баъзе агрегаторҳо ба баррасӣ дар системаи худ дар асоси мундариҷа баҳои тахминӣ медиҳанд (масалан, ва ин корро мекунанд). Баъзеҳо (махсусан бо ин машҳур аст) танҳо ҳама баррасиҳоро ба мусбат ва манфӣ тақсим мекунанд ва на хол, балки фоизи баррасиҳои мусбиро ҳисоб мекунанд 2. Таъсир Ширкатҳо, ки маҳсулоте истеҳсол мекунанд, ки фурӯши онҳо аз баррасиҳо сахт вобаста аст (масалан, истеҳсолкунандагони бозиҳои компютерӣ) аллакай тавонистанд, ки таъсири иқтисодии таъсири сайтҳои агрегатори баррасиҳоро эҳсос кунанд. Баъзе аз чунин ширкатҳо ҳатто дар асоси рейтингҳо дар баррасиҳои корбарон системаҳои мукофотпулиро барои кормандони худ ҷорӣ кардаанд. Нархҳои бозори саҳомӣ низ бо рейтингҳои амниятӣ алоқамандӣ нишон доданд 3 4. Бисёре аз манбаъҳо мегӯянд, ки вобастагии қатъии сатҳи фурӯш аз рейтинги гирифташуда вуҷуд дорад. Аз сабаби таъсири назарраси баррасиҳо ба қарорҳои маркетинги маҳсулот, истеҳсолкунандагон аксар вақт ба арзёбии баррасиҳои маҳсулоти худ таваҷҷӯҳ доранд 5. Ин аксар вақт бо истифода аз сомонаҳои ҷамъкунандаи таъризҳо анҷом дода мешавад. Дар саноати синамо, студияҳои калон аксар вақт чунин сайтҳоро назорат мекунанд, аммо онҳо дӯст намедоранд, ки дар бораи онҳо як созишномаи бузург кунанд, хабар медиҳад 6. Ҷамъоварандаҳои машҳури тақризҳо.
Агробиология

Агробиология — илм дар бораи қонунҳои умумии биологӣ дар соҳаи зироат ва чорводорӣ, биологияи агрономӣ. Зери мафҳуми Агробиология дар амалияи кишоварзӣ истифода кардани қонуниятҳои асосии биологӣ дар назар дошта мешавад. Солҳои садаи Т. Д. Лисенко ва пайравони ӯ барои бо истилоҳи "Агробиология" пурра иваз кардани мафҳуми "биология" кӯшиш карданд. Ин ақидаи онҳо беасос буд ва амалӣ нагашт. Солҳои охир истилоҳи "Агробиология" кам истифода мешавад ва ҷойи онро мафҳуми биологияи кишоварзӣ гирифтааст.
Агроаксияи Германия

Агроаксияи Германия — созмони байналмилалӣ. Соли 1961 ҳамчун комитети миллӣ бо дастгирии Барномаи СММ оид ба маводи хӯрока ва кишоварзӣ таъсис ёфтааст. Агроаксияи Германия яке аз созмонҳои бузурги ғайридавлатии Германия оид ба расондани кумак ба осебдидагон аз офатҳои табиӣ мебошад. Агроаксияи Германия созмони ғайритиҷоратӣ, ғайридинӣ ва аз ҷиҳати сиёсӣ мустақил аст. Он аз ҷониби Шӯрои нозирони фахрӣ таҳти сарпарастии Президенти Федералии ҶФГ идора мешавад. Агроаксияи Германия фаъолияти худро аз ҳисоби маблағҳои шахсони алоҳида, ширкатҳои хусусӣ ва грантҳои давлатӣ ба роҳ мондааст. Дар Тоҷикистон 18 октябри 1994 ба фаъолият шурӯъ намудааст. Беш аз 90 лоиҳаи оид ба рушд ва кумакро – дар ҳаҷми 90 млн евро дар кори барқарорсозии бахши кишоварзӣ, таъмини амнияти хӯрокворӣ, омодагӣ барои пешгирии офатҳои табиӣ, роҳандозиву ташкили сохторҳои ҷомеаи шаҳрвандӣ – дар ноҳияҳо ва деҳоти Тоҷикистон амалӣ кардааст. Агроаксияи Германия дар ҳолатҳои фавқулода ба мардум маводи ғизоӣ, сару либос, кӯрпа, оби тозаи ошомиданӣ ва ғайра кумак кард. Кумаки охирин ба мардуми осебдида аз офати табиӣ дар водии Рашт (майи 2009) ва шаҳри Кӯлоб (майи 2010) расонда шудааст.
Агробизнес

Агробизнес (аз агро ва бизнес) — яке аз тарзҳои иқтисоди бозоргонӣ. Агробизнес ба истеҳсолоти кишоварзӣ, нигаҳдорӣ, фурӯш ва коркарди маҳсулоти он вобаста аст. Аз нигоҳи сохтор ҳаммаънои комплекси агросаноатӣ мебошад. Фаъолияти соҳибкорӣ дар соҳаи кишоварзӣ бинобар ҳамбастагии амалиётҳои иқтисодӣ ва табиию иқлимӣ душвориҳои зиёд дорад. Аз ин лиҳоз муомилоти пулӣ низ нисбатан суст буда, он асосан хусусияти мавсимиро касб кардааст. Дар соҳаи кишоварзӣ воситаи асосии истеҳсолот замин, зироат ва ҳайвонот мебошад. Ривоҷи соҳа ба омилҳои иқлимию табиӣ вобастагии ногусастанӣ дорад.
Агромелиоратсия

Агромелиоратсия (аз агро.. ва лотинӣ – беҳтар кардан) — маҷмӯи усулҳои агротехникист, ки баҳри беҳтар гардондани хусусиятҳои табиии хок ва баланд бардоштани ҳосили зироат равона шудааст. Агромелиоратсия роҳҳои беҳтар гардондани хосиятҳои намкашӣ ва намнигоҳдории хок, шудгори чуқур, обшӯй кардани замин, кишти зироати ба шӯрӣ тобовар ва ғайраро дар бар мегирад. Нигар низ Мелиоратсия.
Обшиносии кишоварзӣ

Обшиносии кишоварзӣ, агрогидрология (аз агро ва — об ва — илм) — як шохаи ҳавошиносии кишоварзӣ, ки хосиятҳои физикӣ ва оби заминро меомӯзад. Бузургии агрогидрологиро аз рӯи дараҷаи ҳаракат ва ба решаи рустанӣ дастрас будани оби хок муайян мекунанд. Ин имкон медиҳад аз миқдори умумии намии хок ҳамон қисме ҷудо карда шавад, ки барои рӯёндани ҳосили баланди зироат лозим аст. Корҳои саҳроиро барои муайян кардани хосияти агрогидрологии хок дар заминҳои кишти пахта ва дигар зироат баҳорон, ҳангоми нарм ва намнок будани хок мегузаронанд. Бо ин мақсад дар замин чуқурчаҳо кофта, барои санҷиш хок мегиранд ва онро дар лабораторияҳои агрогидрологӣ таҳқиқ менамоянд. Дар асоси натиҷаҳои санҷиш усулҳои агротехникии парвариши зироат, низоми обёрӣ ва меъёру муҳлати он аниқ карда мешаванд.
Агробиосеноз

Агробиосеноз (аз агро, юнонӣ – ҳаёт ва – умумӣ) — ҷамоаи мавҷудоти киштзор ва боғот; яке аз шаклҳои маъмули биосенозҳои дуюмин. Ҳар навъ зироат агробиосенози хоси дорои як силсила навъҳои доимию бартаридошта бунёд мекунад. Аз сабаби суст будани равандҳои худтанзимкунӣ агробиосеноз дер вуҷуд дошта наметавонад (нигар Агрофитосенозҳо); устувории муваққатии онро одам назорат мекунад. Хосияти дигари муҳими агробиосеноз каме бартарӣ доштани ҷонварони алафхор, хусусан зараррасонҳо (масалан, ҳашарот) мебошад. Асоси агробиосенозро рустаниҳои мазрӯъ ташкил медиҳанд. Онҳо якҷоя бо алафҳои бегона намудҳои ҳайвонҳои маскунро муайян месозанд.
Барзшинос

Барзшинос, агроном — мутахассиси кишоварзӣ.
Агроинвестбонк

ҶСК "Агроинвестбонк", дар соли 1992 асос ёфта, яке аз Бонкҳои пешбари Тоҷикистон ба шумор меравад, ки дар тамоми миқёси ҷумҳурӣ дорои шабакаи пурқудрати филиалҳо мебошад. Сармояи оиинномавии Бонк аз тарафи шахсони воқеӣ ва ҳуқуқӣ — резидентҳои Ҷумҳурии Тоҷикистон инчунин аз тарафи Бонки Аврупоии Рушд ва Тараққиёт ташкил дода шудааст. "Агроинвестбонк" - бонки универсалиест, ки маҷмӯи пурраи хидматрасониҳои бонкиро ба шахсони воқеӣ ва ҳуқуқӣ пешниҳод менамояд. Ба шахсони воқеӣ шакли гуногуни интиқоли маблағҳо, барномаҳои депозитӣ, амалиётҳои сейфӣ ва интихоби васеи кредитҳоро пешниҳод карда мешавад. Дар асоси ҳамкори бо шахсони ҳуқуқӣ – таваҷҷӯӯҳи бонк ба талабот ва муносиботи фардии мизоҷон, ки ба рушди боварӣ ва ҳамкориҳои судманд мерасонад, нигаронида мешавад. Бо риояи стратегияи дастгирии аҳолии ниёзманди ҷомеа, сиёсати қредитии Бонк ба мизоҷон рушди тиҷарет ва дар минтақаҳо ташкил намудани ҷойҳои кории навро имконият медиҳад. Вазифаи "Агроинвестбанк" дар тамоми нуқтаҳои мавҷудият – рушд додани иқтисодиёти он минтақа ва дастгирии тиҷорати хурд ва миёна мебошад. Рақамҳо ва далелҳои фаъолияти ҷории Бонк аз хусуси рушди бомуваффақияти он шаҳодат медиҳанд: филиалҳои нав кушода мешаванд, ва мутахассисони баландихтисос ба мизоҷон хидматрасонии босифатро мувофиқи талаботи замони муосир таъмин мекунанд. Бонк тақрибан дар ҳама минтақаҳои Тоҷикистон шинохта шудааст, ҳампайвандии минтақавии шабакаи фурӯши маҳсулоти молиявӣ ва хидматрасониҳои Бонк ба ҳолати июли соли 2011 чунин ба қайд гирифта шудааст: дороиҳои асосии Бонк ин муносибат бо мизоҷон ба шумор меравад. Мо мизоҷонро қадр мекунем, ва муносиботи мо пеш аз ҳама дар асоси принсипҳои масъулиятшиносӣ, боэътимодӣ ва ҷавобгарӣ доштан сохта мешаванд. Эътимоднокии баланди ҶСК "Агроинвестбонк"- ро мукофотҳои соҳибшудаи байналмилалии он далолат медиҳанд. Октябри соли 2002 дар конфронси Женева таҳти унвони " " Бонк бо мукофоти (сетораи Байналмилалии сифат) бо арзиши Тилла-ӣ, барои дастовардҳои ноилгашта дар истифодабарии фаъолияти хидматрасонии ҷавобгӯ ба меъёрҳои ҷаҳонӣ ба даст овард. Моҳи марти соли 2003 дар конфронси дар шаҳри Франкфурт бо унвони " " баргузоргашта, Бонк бо нишони (Аркаи Европа) бо арзиши Фӯлодин барои сифати баланди хидматрасониҳои бонкӣ ва истифодабарии технологияи муосир мукофотонида шуд.
Нусратулло Махсум (деҳа, н. Абдураҳмони Ҷомӣ)

Нусратулло Махсум (собиқ Агроном) — деҳа дар ҷамоати деҳоти Иттифоқи ноҳияи Абдураҳмони Ҷомӣ. Ҷуғрофиё Аз еҳаи Нусратулло Махсум то маркази ноҳия – шаҳраки Куйбишев 3 км; роҳ асфалтпӯш. Аҳолиаш 907 нафар, асосан тоҷикон, инчунин ӯзбекҳо зиндагонӣ мекунанд. Мактаби таҳсилоти ибтидоӣ, фабрикаи мурғпарварӣ, 3 нуқтаи савдои хусусӣ дорад. Соҳаҳои асосии хоҷагӣ: пахтакорӣ, боғдорӣ ва сабзавоткорӣ. Заминҳо аз канали Аскари Шоҳ обёрӣ мешаванд.
Ҳавошиносии кишоварзӣ

Ҳавошиносии кишоварзӣ, агрометеорология (аз агро, юнонӣ — ҳодисоти фазо ва — илм) — як шохаи илми ҳавошиносӣ. Агрометеорология таъсири мутақобили шароитҳои метеорологӣ, иқлимӣ, гидрологӣ ва объекту равандҳои истеҳсолоти кишоварзиро меомӯзад. Агрометеорология чун илм нимаи дуюми асри 19 ба вуҷуд омада, бо биология, хокшиносӣ, рустанипарварӣ, география ва ғайра робитаи мустаҳкам дорад. Агрометеорология агроклиматология, фенологияи кишоварзӣ ва агрометеорологияи пешгӯисозиро дар бар мегирад. Барои пажӯҳишҳои агрометеорологӣ асбобҳои махсус истифода мешаванд. Усули асосии тадқиқоти агрометеорология мушоҳидаи мувозӣ ва санҷиши биометрист. Дар мавриди истифодаи усулҳои мазкур ҳолат, инкишоф, сабзиш, ҳосили зироат ва омилҳои метеорологиро ба қайд мегиранд. Мушоҳидоти агрометеорологӣ, одатан, дар саҳро ва майдончаҳои метеорологӣ гузаронда мешаванд. Бо мақсади тадқиқоти агрометеорологӣ камераҳои иқлимашон сунъиро ҳам истифода мебаранд. Дар чунин камераҳо рӯшноӣ, гармӣ ва намии мувофиқ фароҳам оварда мешавад.
Найсон

Найсон (собиқ Агроном) — деҳа дар ҷамоати деҳоти Ҷиликӯли ноҳияи Дӯстӣ. Аз Найсон то маркази ҷамоат ва маркази ноҳия 3 км; роҳ асфалтпӯш. Аҳолиаш 1513 нафар 1, тоҷикон. Иқтисод Мактаби таҳсилоти миёнаи умумӣ, маркази саломатӣ дорад. Соҳаҳои асосии хоҷагӣ: зироаткорӣ ва боғдорӣ. Заминҳо аз дарёи Вахш обёрӣ мешаванд.
Агрономичне

Агрономичне (Агрономічне) — деҳа дар ҳайати деҳшӯрои Агронмичнеи ноҳияи Виннитсаи вилояти Виннитса, кишвари Украина. Аҳолӣ — 3852 нафар дар соли 200.
Агронавт (ноҳияи Киржач)

Агронавт - деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Киржач, ки дар вилояти Владимир қарор дорад, дохил мешавад.
Агроном (ноҳияи Аравон)

Агроном (Агроном) — деҳа дар деҳистони Чекободи ноҳияи Аравони вилояти Ӯш, Ҷумҳурии Қирғизистон. Аҳолӣ — 1060 нафар дар соли 2023.
Агрофенино (ноҳияи Савин, Иванов)

Агрофенино — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Савин, ки дар вилояти Иванов қарор дорад, дохил мешавад.
Барзшиносӣ

Барзшиносӣ, агрономия (аз — саҳро, — қонун) — маҷмӯъи илмҳо ва фановариҳост барои истифода аз гиёҳон ба манзур эҷод ғизо ва сӯхт. Агрономия ҳамаи илмҳои агрономиро оид ба рӯёндани зироат оид ба заминдорӣ, ғаллакорӣ, боғдорӣ, обёрии заминҳои лалмӣ, хушконидани шибарзамин, чорводорӣ, кишти зироати хӯроки чорво ва ғайра суха н меравад. Дар Тоҷикистон, ки зироат асосан обӣ аст, агрономия вобаста ба шароити маҳал инкишоф меёбад. Олимони тоҷик (А. Н. Махсумов, В. П. Красичков, Х. Юсуфбеков, В. И. Литвинов,Ҷ. Қ. Қосимов, Б. С. Сангинов, Ҳ.Ҷумонқулов, У. Эшонқулов ва дигагор) вобаста ба иқлими ҷумҳурӣ самаранок истифода намудани заминҳои лалмӣ ва обиро аз ҷиҳати илмӣ асоснок карда, оид ба киштгардон, шудгор, нуриандозӣ, обёрӣ, парвариши зироат, рушди алафҳои чарогоҳ, рӯёнидани навъҳои серҳосили пахтаи маҳиннах, фаровон гардондани ҳосили пахта, сабзавот, лиму, ангур ва ғайра тадқиқоти зиёд анҷом доданд. Институтҳои тадқиқоти илмии зироат ва хокшиносӣ, Институти тадқиқоти илмии боғу токдорӣ ва сабзавоткорӣ, Донишгоҳи аграрии Тоҷикистон дар пешрафти агрономия саҳми назаррас доранд.
Агропромэнерго (ноҳияи Устянск)

Агропромэнерго - деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Устянск, ки дар вилояти Архангелск қарор дорад, ва ба ҳамин вилоят итоат мекунад, дохил мешавад 1. Ҷуғрофия Ин деҳа дар ноҳияе қарор дорад, ки ба ноҳияҳои Шимолгони Русия дохил мешавад.
Агрофизика

Агрофизика — физикаи агрономӣ, як соҳаи илм. Агрофизика равандҳои физикавии хок, рустанӣ ва роҳу васоити танзими ҳарорати хок, рӯшноӣ ва ғайраро меомӯзад. Аз 4 фасл иборат аст: физикаи хок, физикаи ҳаво, биофизикаи рустанӣ ва роҳҳои танзими шароити муҳити рустанӣ. Агрофизика ибтидои садаи ташаккул ёфтааст. Ривоҷу равнақи он ба комёбиҳои табиатшиносӣ, хусусан физика ва биофизика, математика, кибернетика, электроника, физикаи нимноқилҳо, полимерҳо ва пластмасса вобастагӣ дорад. Агрофизика илмҳои кишоварзиро бо усулҳои наву мукаммали пажӯҳиш таъмин месозад. Ҳангоми пажӯҳишҳои агрофизикӣ аз асбобҳои дақиқ (термометр, намисанҷ, асбобҳо барои чен кардани мувозанати ҳарорат, суръати об, моддаҳои ғизоӣ ва ғайра) истифода мебаранд. Натиҷаи тадқиқоти агрофизикӣ барои дарёфти усулҳои нави агрономӣ ва такмили усулҳои пештараи нигаҳдории намии хок ва беҳтар сохтани низоми ҳарорати он, муайян намудани усулҳои беҳтари кишт, шудгори замин ва ғайра истифода мешавад. Дар гармхонаю парвардахонаҳо парвариш кардани сабзавот, ки дар асоси тадқиқоти агрофизикӣ ба роҳ монда шудааст, муҳлати нашвро кам ва ҳосилро зиёд мегардонад. Барои сабзавоткорӣ истифода намудани плёнкаҳои полимерӣ, танзими автоматии парвариши сабзавот (дар гармхонаҳо), дар анборҳои маҳсулоти кишоварзӣ нигоҳ доштани шароити доимии мувофиқ аҳамияти калон доранд. Оид ба масъалаҳои Агрофизика дар Институти хокшиносии АИКТ ва Институти ботаника, физиология ва генетикаи рустаниҳои Академияи Илмҳои Ҷумҳурии Тоҷикистон тадқиқот мебаранд.
Агрофитосенозҳо

Агрофитосенозҳо (аз агро, юнонӣ – рустанӣ ва – умумӣ) — агросенозҳо, ҷамоаи набототе, ки инсон бо роҳи сунъӣ ба вуҷуд овардааст. Агрофитосенозҳо вобаста ба нашъунамо ва намуди рустаниҳо, таъсири мутақобила, майдони ғизо ва ғайра гуногун мешаванд: Агрофитосенозҳои аз худшуда –ҷамоаи табиии наботот, ки дар натиҷаи истифода бурдан тағйир ёфтааст (масалан, беша ва марғзоре, ки мунтазам истифода мешаванд); Агрофитосенозҳои роғӣ – ҷамоаи сунъии наботот, ки нашъунамои онҳоро мунтазам танзиму назорат намекунанд (масалан, ниҳолзор ва марғзорҳои бисёрсолаи кишта); Агрофитосенозҳои боғӣ – ҷамоаи сунъии наботот, ки нашъунамои онҳоро инсон мунтазам танзиму назорат менамояд (масалан, боғот, ниҳолзорҳо, киштзорҳо); Агрофитосенозҳои хонагӣ (дастпарвар) – ҷамоаи набототе, ки барои нашъунамои онҳо на фақат хок, балки обу ҳаво ҳам муҳайё ва танзим карда мешаванд (масалан, зироати гармхонаҳо, аэропоника, гидропоника ва ғайра).
Агрохимик (ноҳияи Камешков)

Агрохимик - деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Камешков, ки дар вилояти Владимир қарор дорад, дохил мешавад.
Агрофон

Агрофон (аз агро ва лотинӣ – муҳит) — маҷмӯи хусусиятҳои агрономии хок. Донистани Агрофон имконият медиҳад, ки барои ба даст овардани ҳосили фаровон тадбирҳои агротехникӣ ва мелиоративӣ дуруст ба роҳ монда шаванд. Дар сурати ташкили дурусти киштгардон, истифодаи нуриҳои минералию органикӣ ва риоя кардани технологияи парвариши зироат ба агрофони беҳтарин муваффақ шудан мумкин аст.
Агрохимик (ноҳияи Палех, Иванов)

Агрохимик — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Палех, ки дар вилояти Иванов қарор дорад, дохил мешавад.
Агроклиматология

Агроклиматология — (аз агро, юнонӣ – иқлим ва – илм), як соҳаи илм. Агроклиматология иқлимро ҳамчун омили истеҳсолоти кишоварзӣ меомӯзад. Ҳосилхезии хок, захираи об ва олами наботот ба иқлим вобастагии ногусастанӣ доранд. Дар ҷумҳурӣ тадқиқи агроклиматологии зироат (аз ҷумла пахта) охири солҳои 20 садаи сар шуд. Дар ибтидо асосан таъсири номусоиди обу ҳаво (сармо, хушксолӣ, гармсел ва ғайра) ба зироат мавзӯи пажӯҳиш қарор гирифта буд. Феълан агроклиматология роҷеъ ба ноҳияҳои агроиқлимӣ (бо мақсади беҳтар ҷо додани зироат, ҳайвоноти хонагӣ ва ғайра), корбасти усулҳои алоҳида ва маҷмӯи тадбирҳои агротехникӣ, ба шароити иқлим мувофиқ гардондани кори мошинҳои кишоварзӣ, дарёфти тадбирҳои мубориза бо шароити номусоиди иқлим, ҳашароти зараррасон ва касалиҳои зироат, омӯзиши иқлим ва микроиқлим (бо мақсади барои истеҳсолоти кишоварзӣ мусоид намудани онҳо) пажӯҳиш анҷом медиҳад. Хоса пажӯҳишҳое, ки ба омилҳои асосии иқлим вобаста будани рушду инкишоф ва ҳосилнокии зироатро муқаррар мекунанд, аҳамияти калони амалӣ доранд. Ифодаи миқдории ин вобастагиро нишондиҳандаи агроиқлимӣ (масалан, маҷмӯи ҳарорат, ки дар давраи нашв талаботи ба гармӣ доштаи рустаниро тавсиф мекунад; миқдори намие, ки барои рӯёндани ҳосили муайян лозим аст ва ғайра) меноманд. Барои ноҳияҳои пахтакор роҳҳои баҳисобгирии бо гармӣ, бориш ва захираи намии хок таъмин шудани пахта (баробари ба ҳисоб гирифтани хусусиятҳои географии ноҳияҳои алоҳида), давомоти давраи бесармо, сармоҳои такроршаванда, гармсел ва ғайра дарёфт шудаанд. Ин имкон медиҳад, ки кишти пахта ва дигар зироат мувофиқи хусусиятҳои навъӣ дуруст ҷо ба ҷо гузошта шавад. Дар асоси тадқиқоти дар ноҳияҳову вилоятҳо гузаронида маълумотномаҳо тартиб медиҳанд. Ҳудуди ҷумҳурӣ ба 11 ноҳияи агроиқлимӣ тақсим шудааст: Дилварзин (ноҳияи Мастчоҳ), Туркистони Шимолӣ (ноҳияҳои Спитамен, Ҷаббор Расулов, Зафаробод, Истаравшан, Ғончӣ, Хуҷанд), Қурама (ноҳияи Ашт), Исфара (ноҳияи Исфара ва Конибодом), Зарафшон (ноҳияи Панҷакент ва Айнӣ), Ҳисор (шаҳрҳои Душанбе, Ваҳдат, ноҳияи Рӯдакӣ, Ҳисор, Турсунзода, Файзобод), Вахш (ноҳияи Шаҳритуз, Қумсангир, Ҷалолиддини Румӣ, Абдураҳмони Ҷомӣ, Ховалинг, Ёвон, Панҷ), Қизилсу (ноҳияи Фархор, Мир айид Алии Ҳамадонӣ, Кӯлоб, Темурмалик, Восеъ, Данғара, Бохтар, Хуросон, Ҷилликӯл, Қабодиён, Муъминобод), Қаротегин у Дарвоз (Обигарм, ноҳияи Нуробод, Рашт, Ҷиргатол), Помири Ғарбӣ (ноҳияи Дарвоз, Ванҷ, Рӯшон, Хоруғ, Ишкошим, Шуғнон) ва Помири Шарқӣ (ноҳияи Мурғоб, Қарокӯл). Натиҷаи пажӯҳишҳои агроклиматологӣ барои рӯёндани ҳосили фаровони зироат, маҳсулоти чорво, пешгирии зиёни гармсел, сел, сармозанӣ, хушксолӣ ва жолазанӣ кумак мерасонад. Раёсат ва пойгоҳҳои обуҳавосанҷии ҷумҳурӣ аз вазъияти обу ҳавои маҳалҳо рӯзе 3 маротиба хабар дода, харитаи ҳарҳафтаинаи онро таҳия месозанд.
Агус (футболбоз)

Агустин Гарсия Инйигес (майи 1985, Бонете, Испания) — футболбози испанӣ, муҳофиз.
Агрохимия

Агрохимия (аз агро ва химия) химияи агрономӣ — як соҳаи илм. Агрохимия равандҳои химиявии хоку наботот, ғизои минералии рустанӣ, истифодаи нурӣ ва воситаҳои химиявии мелиоратсияи хокро меомӯзад. Агрохимия бо хокшиносӣ, зироат, метеорология, физиология ва биохимияи рустанӣ, микробиологияи кишоварзӣ, физика ва химия робитаи зич дорад. Омӯзиши ғизогирии рустанӣ, таъсири тарафайни нурӣ ва хок, тарзи нуриандозӣ, мелиоратсияи хок (оҳаку гаҷандозӣ) ва тадқиқу истифодаи заҳрҳои химиявӣ фаслҳои агрохимия мебошанд. Агрохимия дар натиҷаи афзоиши талаботи аҳолӣ ба зироат ташаккулу инкишоф ёфт. Китоби аввалин оид ба асосҳои химияи зироат соли 1761 аз ҷониби олими швед И. Валериус навишта шудааст. Омӯзиши назариявӣ ва амалии ғизогирии рустанӣ, баланд бардоштани коэффитсиенти истифодаи нурӣ, дарёфти усулҳое, ки барои моддаҳои ғизоии хокро беҳтар истифода бурдани рустанӣ кумак мерасонанд, истеҳсоли нуриҳои босамар ва ғайра аз ҷумлаи масоили кунунии агрохимия мебошанд. Ҳангоми тадқиқоти агрохимия аз усулҳои химиявӣ ва биологӣ истифода мебаранд. Натиҷаҳои илмии агрохимия барои ҳосилхез гардондани хок ва афзудани ҳосил мусоидат менамоянд. Дар ҷумҳурӣ 4 лабораторияи минтақавии агрохимиявӣ мавҷуд аст. Онҳо дар масъалаҳои оқилона истифода бурдани нуриҳои минералию органикӣ ва тартиб додани картограммаи ҳосилхезии хок ба хоҷагиҳо ёрӣ мерасонанд. Оид ба агрохимия дар Институти тадқиқоти илмии зироат, Институти хокшиносӣ, Кафедраи агрохимияи ДАТ тадқиқот мебаранд.